Twee leerders geskors ná boelievideo die lig sien(Argieffoto) Twee leerders aan ŉ KwaZulu-Natalse hoërskool is geskors nadat ŉ video aan die lig gekom het wat wys hoe ŉ ander leerder geboelie word. Volgens die provinsiale departement het die voorval by Matole High School plaasgevind. Die video wat wyd op sosiale media versprei is, wys hoe ŉ meisie ŉ ander meisie onder meer slaan en skop. Twee leerders is intussen in verband met die voorval geskors. “Die skoolbeheerliggaam is opdrag gegee om die dissiplinêre proses binne sewe skooldae af te handel. Die leerder wat die slagoffer van die boelies was, kry tans berading. Daar is ook berading beskikbaar gestel vir ander leerders wat deur die voorval geraak word,” het die departement gesê. Die slagoffer word bygestaan om ŉ klag by die polisie aanhangig te maak. Die departement poog intussen om die video van sosiale media verwyder te kry. “Ons wil graag ŉ beroep op lede van die publiek doen om nie die vernederende video te versprei nie aangesien dit net meer skade aan die slagoffer se waardigheid sal aanrig.”